cyanic-selkie/wikianc huggingface dataset:
Սյունիք-Արցախյան ազգային տարազ
Կանացի զգեստներ
Կանացի գլխի հարդարանքը կարևոր նշանակություն ուներ, այն համարվում էր ընտանիքի բարեկեցության խորհրդանիշը։ Սրբավայր այցելած կանայք կամ աղջիկները գլխաշոր էին նվիրում որպես ծածկոց սուրբ գրքի, սեղանի կամ խորանի զարդարման համար ։
Տղամարդկանց զգեստներ
Սյունիքում և Արցախում տղամարդկանց հագուստը նույնատիպ էր՝ հիմնականում կովկասյան։ Այն բաղկացած էր շապիկից, վարտիքից, անդրավարտիքից, արխալուղից, չուխայից և գոտուց։
Շապիկը կարվում էր սպիտակ կտավից, ուներ աջակողմյա կրծքի բացվածք, որը անրակի վրա կոճկվում էր մեկ կոճակով։ Վարտիքը նույնպես սպիտակ կտավից էր։ Անդրավարտիքը կարում էին բրդյա տնայնագործական կտորից։ Վարտիքն էլ, անդրավարտիքն էլ կապվում էին խոնջանի կապով։ Արխալուղը կարվում էր բրդյա կամ բամբակյա սև կտորից։ Չունևորները կարում էին շալից։ Տարեց տղամարդկանց մոտ արխալուղի երկարությունը հասնում էր ծնկների տակ, երիտասարդների մոտ՝ մինչև ծնկները։ Տարբեր էր նաև կոճկելու ձևերը։ Տարեցների մոտ այն կոճկվում եր երեք կոճակով և սև տրեզից կարված օղակով։ Երիտասարդների մոտ այն կոճկվում էր վերից վար ամբողջ կրծքամասում մինչև գոտկատեղ։ Արխալուղի վրայից կապում էին արծաթյա ճարմանդներով կաշվե կամ արծաթյա գոտի, որը հիմնականում նվեր էին ստանում ամուսնության օրը հարսի ծնողներից։ Վրայից հագնում էին չուխա վերարկուն, որի օձիքը կանգուն էր, թևքաբերանը ճեղքով և կոճկվում էր երեք օղակ-կոճակներով։ Կար նաև չուխայի մեկ այլ տարբերակ, որի թևքերը երկար էին, թևքաբերանները սրածայր, առանց թևքատակի կարերի։ Կարվում էր սև մահուդից, եզրերը՝ սև մետաքսից գործված տրեզով։
Փեսայի հարսանեկան չուխան կարվում էր կարմիր մահուդից, որը նաև տոնական օրերի համար էր ։
Սյունիք-Արցախում տղամարդկանց գլխի հարդարանքը գառան կամ ոչխարի մորթուց էր։ Տարեցները կրում էին երկար կոնաձև գլխարկ։ Երիտասարդները և երեխաները կրում էին թեթև շրջանաձև գագաթով գառան մորթուց գլխարկներ։
Սյունիք-Արցախում անդրավարտիքի փոխքերը հավաքվում էր փաթաթանի տակ, որը հյուսված էր բամբակյա թելերից՝ քաթանից։ Սա փաթաթվում էր ոտնաթաթից ավարտվելով ծնկի տակ և կապվում ծայրերին ամրացված կապիչներով։ Տարածված էր տրեխների երեք քթանի տեսակը, որը կարվում էր եզան, կովի կամ գոմշի կաշվից և հյուսվում կապույտ տրխատանով՝ բրդյա թելով։ Նորափեսայի տրխատանը հյուսվում էր կարմիր բրդյա թելով և նվիրվում հարսի ծնողների կողմից՝ հարսանիքի օրը։
Գրականություն
Կատեգորիա:Հագուստի ոճեր Կատեգորիա:Հայկական տարազ
Էլիզաբեթ Բադինթե
Էլիզաբեթ Բադինթե (Élisabeth Badinter, ), ֆրանսիացի գիտնական-փիլիսոփա և պատմաբան։ Առավել հայտնի է ֆեմինիզմի և հասարակության մեջ կնոջ դերի մասին իր փիլիսոփայական տրակտատներով։ Նա հանդես է գալիս լիբերալ ֆեմինիզմի և Ֆրանսիայում կին աշխատանքային միգրանտների իրավունքների պաշտպանության համար։ 2010 թվականին «Marianne» ամսագրի կողմից անցկացված հարցման արդյունքներով Բադինթեին անվանել են «ամենաազդեցիկ մտավորականը» Ֆրանսիայում՝ հիմնականում կանանց և մայրության իրավունքների մասին նրա գրքերի համար ։
Բադինթեը համարվում է Publicis Groupe գովազդի և հասարակայնության հետ կապերի գծով բազմազգ ընկերության ամենախոշոր բաժնետերը և նրա վերահսկիչ խորհրդի նախագահը ։ Ֆորբսի տվյալներով նա եղել է 2012 թվականի Ֆրանսիայի ամենահարուստ քաղաքացիներից մեկը (մոտ 1,8 միլիարդ դոլար կարողությամբ) ։
Կենսագրություն
Էլիզաբեթ Բադինթեն (օրիորդական ազգանունը՝ Բլյուստեյն-Բլանշե) ծնվել է 1944 թվականի մարտի 5-ին Բուլոն-Բիյանկուր քաղաքում (Ֆրանսիա)։ Էլիզաբեթ Բադինթեն Սոֆի Վայանի և «Publicis»-ի հիմնադիր Մարսել Բլյուստեյն-Բլանշեի դուստրն է։ Սոֆի Վայանը ֆրանսիացի քաղաքական առաջնորդ և քաղաքացիական ակտիվիստ Էդուարդ Վայանի թոռնուհին է։ Սոֆիի մայրը որպես կաթոլիկ է դաստիարակվել, իսկ ամուսնությունից հետո ընդունել է հուդայականություն։
Էլիզաբեթը և նրա երկու քույրերը դաստիարակվել են ծնողների կողմից, ովքեր հավատում էին սեռերի հավասարությանը ։ Էլիզաբեթը միջնակարգ կրթություն է ստացել Փարիզի «L'école alsacienne» մասնավոր դպրոցում։ Դեռահաս տարիքում Բադենթերը ընթերցել է Սիմոնա դը Բովուարի «Երկրորդ սեռ» աշխատանքը, որը խորապես ազդում է նրա հայացքների վրա՝ ոգեշնչելով նրան ընդունվել Սորբոնի համալսարանի փիլիսոփայության դոկտորանտուրա։ Նա համարվում է ֆրանսիական Լուսավորության դարաշրջանի պատմության մասնագետ ։
Կարիերա
Վերապատրաստումից հետո Բադինթեն դասավանդել է Պոլիտեխնիկական դպրոցում ։ Նրա «L'Amour en plus» առաջին գիրքը լույս է տեսել 1980 թվականին, որտեղ հարց է բարձրացնում՝ արդյոք մայրական սերը զուտ բնական բնազդ է, թե՞ միտում, որն ամրապնդվում է մշակութային համատեքստում, որտեղ ակնկալվում է մայրական մտերմական վերաբերմունք ։
Նրա 2003 թվականի տրակտատը՝ «La fausse» երթուղին, վերաբերում է ֆրանսիացի ֆեմինիստների կողմից կանանց նկատմամբ բռնություններին և ոտնձգություններին։ «Կանանց իշխանության և բռնության համակարգված ժխտումը, կանանց մշտական ​​պատկերումը որպես ճնշված և հետևաբար անմեղ, խորացնում է պառակտված մարդկության պառակտումը, մի կողմից արական ճնշումների զոհեր, մյուս կողմից՝ ամենազոր դահիճներ» ։ Նա քննադատում է ֆեմինիստական ​​շարժման էսսենցիալիստներին՝ պնդելով, որ «տղամարդը թշնամի չէ» ։
Անձնական կյանք
1966 թվականին Էլիզաբեթն ամուսնացավ փաստաբան Ռոբերտ Բադինթեի հետ, ով Միտերանի օրոք դարձավ արդարադատության նախարար ։ Էլիզաբեթ և Ռոբերտ Բադինթեներն ունեն մեկ դուստր և երկու որդի։
Ծանոթագրություններ
Կատեգորիա:Ֆրանսիացի կին փիլիսոփաներ Կատեգորիա:Ֆրանսիացի ֆեմինիստներ Կատեգորիա:Ֆրանսիացի սոցիոլոգներ Կատեգորիա:Ֆրանսիացի պատմաբաններ Կատեգորիա:Ֆրանսիացի ֆեմինիստ գրողներ Կատեգորիա:Ֆրանսիացի կին գրողներ Կատեգորիա:Ֆրանսալեզու գրողներ Կատեգորիա:Իրավապաշտպաններ Կատեգորիա:Փարիզի համալսարանի շրջանավարտներ
Պանչետա
Պանչետան իտալական բեկոն է՝ պատրաստված խոզի ճարպոտ, աղ դրած և սև պղպեղով համեմված փափկամսից։ Երբեմն պանչետան համեմվում է այլ համեմունքներով նույնպես։ Իտալիայում պանչետան սպառվում է սովորաբար հում վիճակով ։
Գործածություն
Եփելու համար պանչետան կտրտում և վերածում են խորանարդիկների։ Իտալիայում պանչետան մատուցվում է որպես սառը նախուտեստ՝ բարակ շերտերով կտրտված։ Այն նաև կարելի է օգտագործել կարբոնարա կամ բուկատինի մակարոնի հետ, թեև գուանչիալեն ընդհանուր առմամբ համարվում է ավելի ավանդական ։
Ծանոթագրություններ
Կատեգորիա:Իտալական խոհանոց Կատեգորիա:Մսամթերք
Երբ Հարրին հանդիպում է Սեջալին
Սյուժե
Ֆիլմը ներկայացնում է Հարրիի և Սեջալի ճանապարհորդությունը ամբողջ Եվրոպայում։ Սեջալի նշանդրեքի մատանու փնտրտուքների միջոցով Հարրին սկսում է ավելի լավ հասկանալ սերը և հարաբերությունները։ Սեջալը բավականություն է ստանում Հարրիի հետ իրեն տրված ազատությունից և պաշտպանվածությունից։
Քնադատություն
Քննադատները ֆիլմը այնքան էլ բարձր չեն գնահատել։ «Գալֆ նյուզ» թերթի լրագրող Մանջուշա Ռադհակրիշնան նշել է, որ ֆիլմը կարող է հետաքրքրել միայն Շախրուխի և Անուշկայի երկրպագուներին։ Ուրիշները պետք է երկար մտածեն այդ ռոմանտիկ կատակերգությունը նայելու համար ։ Քրիտիան Այերը գրել է, որ նա հետևել է բոլիվուդյան արտադրության հարյուրավոր անարժեք ֆիլմերի, և այդ ֆիլմը կարող է հիթ դառնալ միայն այն պատճառով, քանի որ այդ ֆիլմում խաղում է Խանը ։ Bollywood Hungama կայքում ֆիլմը կոչվել է «կլիշեների և սխալների շարվածք, որոնք իջեցնում են ֆիլմի մակարդակը, շնորհիվ վատ սցենարի» ։ Կինոքննադատ Ռաջիվ Մասանդը ավելացրել է, որ, չնայած դերասանների ջանքերին, հերոսների հարաբերությունները ընդունվում են խառնաշփոթ և անհետաքրքիր ։ Իսկ Բհարջվաջ Ռանգան եզրակացրել է, որ «Իմտիազ Ալին, ստանալով իր ամենամեծ աստղը, ստեղծել է իր ամենահիասթափեցուցիչ ֆիլմը» ։
Բենիտա Օկիտի Դուա
Բենիտա Սենա Օկիտի Դուա (հաուսա՝ Benita Sena Okity-Duah, ի ծնե՝ Բենիտա Գոլոմեկե, ), գանացի մոդելավորող, քաղաքական գործիչ և Մեծ Աքրայի Լեձոկուկու շրջանի ընտրատարածքի խորհրդարանի նախկին անդամ ։
Վաղ տարիներ և կրթություն
Ծնվել է 1976 թվականի հունիսի 19-ին Անլոգայում (Վոլտա շրջան, Գանա) ։ Նա 1997 թվականին 20 տարեկան հասակում, երբ դեռ ուսանող էր, դարձել է «Միս Գանա» մրցույթի հաղթող ։ Սովորել է Աքրայի Աչիմոտա դպրոցում՝ ստանալով միջնակարգ կրթություն։ Ապա չորս տարի նորաձևություն է ուսումնասիրել Լոնդոնի նորաձևության դպրոցում ։
Կարիերա
Նա վերադարձել է Գանա 2003 թվականին և դրանից ի վեր տեղ է զբաղեցնում Գանայի նորաձևության ինդուստրիայում ։
Քաղաքականություն
Բենիտան Մեծ Աքրա շրջանի Լեձոկուկու ընտրատարածքի Ազգային ժողովրդավարական Կոնգրեսի կանանց կազմակերպիչն էր։ Նա ներկուսակցական ընտրություններում պայքարում էր այդ ժամանակվա պառլամենտի անդամ Նի Նորտեյա Դուայի դեմ, որը ներկայացնում էր Ազգային դեմոկրատական կոնգրեսը ընտրական շրջանում, և հաղթել է։ 2012 թվականին նա հաղթել է ընտրություններում, որ ներկայացնի Լեձոկուկոյի մարդկանց Գանայի պառլամենտում։ Նա դարձել է պատմության մեջ առաջինը «Միս Գանա» թագավորական գեղեցկության մրցույթում, որն ընտրվել է Գանայի պառլամենտի կողմից ։ Բացի այդ, նա Գանայի կանանց, երեխաների և սոցիալական պաշտպանության նախարարի տեղակալի պաշտոնն է զբաղեցրել 2013 թվականի ապրիլից մինչև 2014 թվականի հունիսը ։ Նա եղել է նաև Գանայի Հանրապետության ձկնորսության և ակվակուլտուրայի նախարարի տեղակալ ։ Բենիտան իր տեղը զիջել է դոկտոր Բերնարդ Օկո-Բոեին, որը 2016 թվականի խորհրդարանական ընտրություններում մասնակցում էր նոր հայրենասիրական կուսակցությունից ։
Անձնական կյանք
Բենիտան ամուսնացած է Սթիվ Օկիտի Դուայի հետ։ Նա դավանում է քրիստոնեություն, մորմոն է ։
Ծանոթագրություններ
Կատեգորիա:Գանայի քաղաքական գործիչներ Կատեգորիա:Նորաձևության դիզայներներ
Ուրալի էստրադային թատրոն
Ուրալի էստրադային թատրոն, թատրոն Եկատերինբուրգում, որը հիմնադրվել է 1996 թվականին, Սվերդլովսկի մարզի նահանգապետ Էդուարդ Ռոսսելի հրամանով ։ Մոսկվայում և Սանկտ Պետերբուրգից դուրս այդպիսի միակ թատրոնն է Ռուսաստանում ։ Թատրոնում անցկացվել են միջազգային և համաժողովրդական ֆորումներ` 17 Միջազգային ջազ-տրանզիտ փառատոն, «ԽՍՀՄ-ում ծնված ջազ» 1-ին միջազգային փառատոնը և 8 ռուսալեզու պատանեկան ջազային փառատոներ ։
էստրադայի մանկական թատրոն
2010 թվականի հունիսին Ուրալների պետական էստրադային թատրոնում ստեղծվել է մանկական էստրադային թատրոնը ։ Թատրոնում ավելի վաղ աշխատած բոլոր մանկական խմբերը միավորվել են մի ստեղծագործական թիմում։ 2013 թվականի սեպտեմբերի 1-ի դրությամբ Մանկական թատրոնում ներգրավված են 3-ից 17 տարեկան շուրջ 500 երեխա։ Համերգային կազմը ներառում է 57 վոկալիստ, 58 պարող և 22 անդամ «Звонцы» մանկական երգչախմբում։
Արտաքին հղումներ
Կատեգորիա:Ռուսաստանի թատրոններ
Ջոն Քինգ
'''Ջոն Բ. Քինգ-մլ.''' (John B. King Jr., ), ամերիկացի քաղաքական գործիչ, ԱՄՆ կրթության նախարար Բարակ Օբամայի անձնակազմում։ (2016-2017 թթ.)
Կենսագրություն
Ջոն Քինգ, կիսով չափ աֆրոամերիկացի, կիսով չափ պուերտոռիկացի։ Ութ տարեկան հասակում կորցրել է մորը (նա մահացել է սրտի կաթվածից), իսկ հայրը տառապում էր Ալցհայմերի հիվանդությամբ և մահացավ, երբ տղան դառնում էր 12 տարեկան։ Արդյունքում Ջոնն ապրել է տարբեր բարեկամների մոտ, բայց ամենից շատ սիրում էր ժամանակ անցկացնել դպրոցում, արդեն լինելով մեծ, երախտագիտություն էր հայտնում այն ուսուցիչներին, ովքեր իր խոսքերով փրկել են իր կյանքը։ Ուսման մեջ հաջողությունների շնորիիվ կրթաթոշակ է ստանում հեղինակավոր մասնավոր միջին դպրոցում Ֆիլիպսի ակադեմիայում (Էնդովեր) սովորելու համար, սակայն ըմբոստանալով խիստ կարգերի դեմ հեռացվել է դպրոցից։
Քինգը ստացել է բակալավրի աստիճան Հարվարդի համալսարանում, իսկ իրավագիտության պրոֆեսորի աստիճան Յեյլի համալսարանում։ Ավարտելով Կոլումբիայի համալսարանի մանակավարժական քոլեջը նա ստանում է կրթության պրոֆեսորի կոչում (Doctor of Education)։
1999  թվականին Բոստոնում Քինգը հիմնում է իր առաջին անկախ դպրոցը պետական ֆինանսավորմամբ, այսպես կոչված «սուբսիդավորվող դպրոց» (charter school), որը մեծ համբավ է ձեռք բերում որպես Մասսաչուսեթսի լավագույն կրթական հաստատություններից մեկը։ Հետագայում որպես Uncommon Schools ընկերության գործադիր տնօրեն, Նյու Յորքում բացում  է ևս մի քանի նմանատիպ դպրոցներ (ընդհանուր առմամբ այդ ասոցիացիան ղեկավարում էր 24 դպրոց, որտեղ անապահով ընտանիքների երեխաները ստանում են անհրաժեշտ պատրաստվածություն քոլեջներ ընդունվելու համար)։ 2011 թվականին գլխավորել է Նյու Յորքի նահանգի կրթության հանձնաժողովը, նոր պաշտոնում զբաղվել է ուսուցիչների աշխատանքի գնահատման նոր համակարգի (Common Core State Standards) ներդրմամբ, որը ենթադրում էր հաշվառում սովորղների ուսումնական առաջադիմության վերաբերյալ և անկախ «պատենտավորված դպրոցների» ցանցի ընդլայնմամբ։ Չկարողանալով հարթեցնել հարաբերությունները պրոֆմիության հետ, 2014 թվականին Նյու Յորքի ուսուցիչների Միությունը պահանջեց իր հրաժարականը։
2015 թվականի հունվարին եղել է ԱՄՆ կրթության նախարար Արնե Դունկանայի տեղակալը։ 2015 թվականի հոկտեմբերի 2-ին վերջինս հայտարարել է, որ տարվա վերջում կթողնի պաշտոնը և նախագահ Օբաման անմիջապես նշանակեց Ջոնի Քինգին նախարարի պաշտոնակատար Դունկանի հեռանալուց հետո, առանց պաշտոնական նշանակման, մինչև նախագահական լիազորությունների ժամկետի ավարտը ։ 2016 թվականի հունվարի 1-ից Քինգը սկսում է կատարել նախարարի պարտականությունները, իսկ փետրվարին՝ Օբաման  իր նախնական նշանակությունների շրջանում առաջադրում է իր թեկնածությունը նախարարի պաշտոնում, իսկ 2016 թվականի մարտի 14-ին սենատը մեծամասնության 49 և 40 դեմ ձայներով հաստատում է այդ նշանակությունը (այդ թվում 7 հանրապետականներ կողմ են քվեարկել) ։
Անձնական կյանք
Բոստոնում աշխատելու ժամանակաշրջանում Քինգը ծանոթացել է Ուիլիամի քոլեջի (Williams College) շրջանավարտ և մանկապարտեզի դաստիարակ Մելիսա Ստիլի հետ։ Նա տեղափոխվեց Բոստոն և արդյունքում զույգերը ունեցան երկու աղջիկ ։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Անձինք այբբենական կարգով Կատեգորիա:1975 ծնունդներ Կատեգորիա:Նյու Յորք քաղաքում ծնվածներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Կոլումբիայի համալսարանի շրջանավարտներ Կատեգորիա:Եյլի համալսարանի շրջանավարտներ Կատեգորիա:ԱՄՆ-ի քաղաքական գործիչներ
Կյանքի աստղ
«Կյանքի աստղ» (Star of Life),  շտապ բժշկության ծառայության խորհրդանիշը, որը համատեղ վերահսկվում է Ամերիկյան բժշկական ասոցիացիայի և ԱՄՆ առողջապահության, կրթության և մարդկային ծառայությունների նախարարության կողմից։ Պատկերանշանն ու դրա տարբերակներն օգտագործվում են նաև այլ շտապ բժշկական ծառայությունների (մասնավորապես՝ որոնողափրկարարական ծառայությունների և շտապ բժշկական տեխնիկաների ազգային ռեգիստրի) կողմից։ Պատկերանշանում ներկայացված է կապույտ վեցաթև աստղ` սպիտակ եզրերով, կենտրոնում հին հունական դիցաբանության մեջ բժշկության աստծո՝ Ասկլեպիուսի սպիտակ գավազանն է։
Պատմություն
«Կյանքի աստղը» ի սկզբանե ստեղծվել է Ամերիկյան բժշկական ասոցիացիայի (AMA) կողմից 1963 թվականին՝ որպես բժշկական նույնականացման համընդհանուր խորհրդանիշ ։
Սկզբնապես Միացյալ Նահանգներում շտապ օգնության շատ մեքենաներ օգտագործում էին վառ նարնջագույն խաչ՝ քառակուսի սպիտակ ռեֆլեկտիվ ֆոնի վրա։ Այս լոգոն օգտագործվել է մինչ ԱՄՆ-ում շտապ բժշկական անձնակազմի ազգային ստանդարտների մշակումը։
«Կյանքի աստղ» խորհրդանիշը ստեղծվել և արտոնագրվել է ԱՄՆ-ում 1967 թվականին։ Այն մշակվել է Ազգային մայրուղիների երթևեկության անվտանգության վարչության (NHTSA) շտապ բժշկական բաժանմունքի ղեկավար Լեո Շվարցի (անգլ.՝ Leo R. Schwartz) կողմից։ Ամերիկյան Կարմիր խաչը արգելել է օգտագործել նախկինում օգտագործված NHTSA նարնջագույն խաչը սպիտակ ֆոնի վրա՝ համարելով այն Կարմիր խաչի խորհրդանշանի իմիտացիա։
Այսօր այս խորհրդանիշը կարելի է գտնել շատ երկրների շտապօգնության մեքենաներում։
Սիմվոլիզմ
Աստղի վեց ճառագայթները խորհրդանշում են վեց հիմնական խնդիրները, որոնք փրկարարները լուծում են արտակարգ իրավիճակների շղթայում.
Ծանոթագրություններ
Կատեգորիա:Բժշկական խորհրդանիշներ Կատեգորիա:Առաջին օգնություն Կատեգորիա:Շտապ օգնություն Կատեգորիա:Բնօրինակում անաղբյուր հոդվածներ
Կենտրոնական մարզադաշտ (Բաթում)
Կենտրոնական մարզադաշտ, բազմաֆուկցիոնալ նախկին մարզադաշտ Վրաստանի Բաթում քաղաքում։ Հիմնականում օգտագործվել է ֆուտբոլային խաղերի համար և եղել Բաթումի «Դինամո» ակումբի տնային մարզադաշտ։ Մարզադաշտը կառուցվել է 1935 թվականին (այլ տվյալներով 1925 թվականին, վերակառուցվել է 1936 թվականին )՝ որպես Բաթումի մերձծովյա բուլվարի մաս։ Վերակառուցումից հետո մարզադաշտն ունեցել է 18 600 նստատեղեր, որը 4000-ով ավելի քիչ էր, քան նախկինում։ Բաթումի մեղմ կլիմայի պատճառով մարզադաշտն օգտագործվել է ԽՍՀՄ հավաքականների կողմից՝ բացօդյա մարզումներ իրականացնելու նպատակով ։
2007 թվականին մարզադաշտն ամբողջությամբ քանդվել է ՝ Սև ծովի ափագծով Kempinski հյուրանոցների ցանցի շինարարության համար։ Հին մարզադաշտի փոխարեն նախատեսվում էր կառուցել օլիմպիական սպորտային համալիր, ներառյալ 35 000 հանդիսատեսի համար նախատեսված մարզադաշտ, փակ սպորտային արենա, լողավազան, ավտոարշավների մրցուղի և հյուրանոց։ Նախագծի ֆինանսավորման 1,2 միլիոն դոլար հատկացումն իրականացվել է միայն 2012 թվականին, սակայն նույն տարում նախագիծը սատարող Միխայիլ Սահակաշվիլու կառավարությունը պարտվել է, իսկ աշխատանքները դադարեցվել են։ 2015 թվականին նախագիծն ստացել է Աջարիայի կառավարության հավանությունը, սակայն փոփոխվել է մարզադաշտի տարողությունը՝ հասցնելով այն 20 000-ի, որը համապատասխանում էր ՈւԵՖԱ-ի չափանիշներին։ Նախագծի քննադատները նշում են, որ, չնայած այդպիսի մարզադաշտը համապատասխանում է ՈւԵՖԱ-ի չափանիշներին, գործնականում տարվա մեկ եզրափակիչ խաղ անցկացնելու համար անհրաժեշտ է առնվազն 35 000 նստատեղ ունեցող մարզադաշտ, որի կառուցման և պահպանման ծախսերը, երբեք չեն ապահովվի ։
Ծանոթագրություններ
Կատեգորիա:Բաթումի շենքեր և կառույցներ Կատեգորիա:Ֆուտբոլային մարզադաշտեր Կատեգորիա:Վրաստանի մարզադաշտեր
Աբրիկ Արզումանյան
Աբրիկ Աշոտի Արզումանյան (ապրիլի 22, 1960, Մարտունի - հոկտեմբերի 3, 1991, Մարտունի), հայ ազատամարտիկ, ՊԲ կրտսեր լեյտենանտ (1996, հետմահու)։
Կենսագրություն
1978-1980 թվականներին ծառայել է ԽՍՀՄ Զինված ուժերում։ 1990-1991 թվականներին կամավորական ջոկատի կազմում մասնակցել է Արցախի Հանրապետության Շահումյանի, Մարտունու, Մարտակերտի, Հադրութի շրջանների ինքնապաշտպանական մարտերին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Մարտունում։
Կատեգորիա:Հայ ազատամարտիկներ Կատեգորիա:Ապրիլի 22 ծնունդներ Կատեգորիա:1960 ծնունդներ Կատեգորիա:Հոկտեմբերի 3 մահեր Կատեգորիա:1991 մահեր Կատեգորիա:Արցախյան պատերազմի մասնակիցներ հայկական կողմից
(1022) Օլիմպիադա
(1022) Օլիմպիադա (Olympiada), աստերոիդ աստերոիդների հիմնական գոտում։ Հայտնաբերվել է 1924 թվականի հունիսի 23-ին Վլադիմիր Ալբիցկու կողմից Սիմեիզում ։
Միջին հեռավորությունը Արեգակից կազմում է 2,804747 ա. մ., առավելագույնը մոտենում է 2,3166 ա. մ. հեռավորության վրա և հեռանում 3,2928 ա. մ. ։ Արեգակի շուրջ մեկ ամբողջական պտույտ է կատարում 1715,69 երկրային օրվա ընթացքում, իր ուղեծրով շարժվելով միջինում 0,209828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,05° անկյուն։
Արտաքին հղումներ
Կատեգորիա:1924 թվականին հայտնաբերված աստղագիտական մարմիններ Կատեգորիա:Վլադիմիր Ալբիցկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վյաչեսլավ Վոլոդին
Վյաչեսլավ Վոլոդին (Вячесла́в Ви́кторович Воло́дин, ), ռուս քաղաքական գործիչ։ Ռուսաստանի Դաշնության Դաշնային ժողովի Պետական դումայի նախագահ 2016 թվականի հոկտեմբերի 5-ից ։ Ռուսաստանի Դաշնության 1-ին դասի պետական գործող խորհրդական (2012)։
Ռուսաստանի Դաշնության նախագահի աշխատակազմի ղեկավարի առաջին տեղակալ 2011 թվականի դեկտեմբերի 27-ից մինչև 2016 թվականի հոկտեմբերի 5-ը։ Ռուսաստանի Դաշնության կառավարության աշխատակազմի ղեկավար՝ Ռուսաստանի Դաշնության կառավարության նախագահի տեղակալ (2010-2011)։
Ծագում
Ծնվել է 1964 թվականի փետրվարի 4-ին Սարատովի մարզի Խվալինի շրջանի Ալեքսեևկա գյուղում, բազմազավակ ընտանիքում։ Հայրը գետային նավատորմի կապիտան էր, մահացել է 51 տարեկանում։ Հոր մահից հետո դաստիարակվել է խորթ հոր կողմից ։ Քույրը՝ խորհրդատվական ընկերության աշխատակից, եղբայրը՝ զինվորական թոշակառու։ Նրանք բոլորը, ըստ Վոլոդինի, ապրում են Սարատովի մարզում։ Մայրը ավարտել է Սարատովի մանկավարժական ուսումնարանը։ Ուսուցումն ավարտելուց հետո հրաժարվել Է Լենինգրադ տեղափոխվելուց ևև մնացել հայրենիքում, քանի որ չի ցանկացել միայնակ թողնել տարեց մորը։ Աշխատել է գյուղական դպրոցում՝ որպես տարրական դասարանների ուսուցչուհի ։
Կրթություն
Դպրոցն ավարտելուց հետո Վոլոդինը մտադիր էր ընդունվել այն ժամանակվա ամենահեղինակավոր բուհերից մեկը՝ Բաումանի անվան Մոսկվայի բարձրագույն տեխնիկական ուսումնարանը, սակայն, ի վերջո, որոշում է կայացրել մնալ հայրենի մարզում և ընդունվել է Սարատովի գյուղատնտեսության մեքենայացման ինստիտուտ, որն ավարտել է 1986 թվականին։ Այդպիսի ընտրության պատճառներից մեկը դարձել է ընտանիքին օգնելու անհրաժեշտությունը ։
Ինստիտուտում ակտիվորեն զբաղվել է հասարակական գործունեությամբ. կրտսեր դասընթացներում աշխատել է պրոֆկոմի բնակարանա-կենցաղային հանձնաժողովում, եղել է ստուդիայի կոմիսար։
1984-1988 թվականներին աշխատել է Սարատովի անվան գյուղատնտեսական մեքենայացման ինստիտուտի ուսանողական պրոֆկոմի նախագահի հաստիքային պաշտոնում ։ ԽՄԿԿ-ին միացել է 1985 թվականին ։
1986 թվականին Սարատովի պետհամալսարանի մեքենաների նորոգման կազմակերպման և տեխնոլոգիայի ֆակուլտետն ավարտելուց հետո ինժեներ-մեխանիկ մասնագիտությամբ ընդունվել է ասպիրանտուրա և պաշտպանել տեխնիկական գիտությունների թեկնածուի գիտական աստիճան ցողունային կերերի կշռող սարքի պարամետրերի մշակումը և հիմնավորումը թեմայով ատենախոսություն ։
Կարիերա
1986 թվականից՝ դասախոսական աշխատանքում։
1990 թվականին ընտրվել է Սարատովի քաղաքային խորհրդի պատգամավոր։
1992 թվականից՝ Սարատովի վարչակազմի ղեկավարի տեղակալ։ 1994 թվականից՝ Սարատովի մարզային դումայի նախագահի տեղակալ։
1995 թվականին ավարտել է ՌԴ Նախագահին առընթեր պետական ծառայության ռուսական ակադեմիան՝ ստանալով իրավաբանի մասնագիտություն ։
1996 թվականին՝ Սարատովի մարզի փոխնահանգապետ։ Սարատովի փոխնահանգապետի պաշտոնում գտնվելու մեկ տարվա ընթացքում հանձնվել են բաժնային շինարարության շուրջ 30 տուն, 20 նոր դպրոց, 3000 կմ գազատար, հարյուր հազարավոր քառակուսի մետր կառուցված բնակարաններ ։ Հետագայում հեռացավ պետական ծառայությունից և մեկնեց Մոսկվա, որտեղ զբաղվել է բիզնեսով, ստեղծել է «Հայրենիք» կուսակցությունը, որը ղեկավարում էր Յուրի Լուժկովը։ Այն լուրերը, թե Վոլոդինի՝ փոխնահանգապետի պաշտոնից հեռանալու պատճառը եղել է Դմիտրի Այացկովի հետ հակամարտությունը, որը 1996 թվականին զբաղեցրել է Սարատովի մարզի նահանգապետի պաշտոնը, հերքվել են հենց Այացկովի կողմից, որը խիստ դրական է արտահայտվել Վոլոդինի մասնագիտական որակների մասին ։
1996 թվականին Սանկտ Պետերբուրգի ՆԳՆ ինստիտուտում պաշտպանել Է Ռուսաստանի Դաշնության սուբյեկտը. իշխանության, օրինաստեղծ և կառավարման խնդիրները թեմայով իրավաբանական գիտությունների դոկտորի գիտական աստիճան ստանալու թեզը ։ 50-ից ավելի հրապարակումների հեղինակ ։
1999 թվականին ընտրվել է Հայրենիքը՝ ողջ Ռուսաստանն է դաշինքից՝ 3-րդ գումարման Պետական դումայի պատգամավոր։ Դառնում է ղեկավարի տեղակալ, իսկ 2001 թվականի սեպտեմբերից՝ խմբակցության ղեկավար ։
2003 թվականի խորհրդարանական ընտրություններում ընտրվել է 4-րդ գումարման Պետական դումայի պատգամավոր միամանդատ Բալակովի թիվ 156 ընտրատարածքից՝ ստանալով ընտրողների 82 %-ի աջակցությունը։ Դումայի նախագահի տեղակալ, Միասնական Ռուսաստան խմբակցության ղեկավարի առաջին տեղակալ։ 2005 թվականից Միասնական Ռուսաստան կուսակցության գլխավոր խորհրդի նախագահության քարտուղարն է։
2009 թվականից՝ ՄՊՀ պետական կառավարման ֆակուլտետի պետականաշինության ամբիոնի վարիչ։
2007 թվականի փետրվարի 2-ից մինչև 2010 թվականի հոկտեմբերի 21-ը՝ Ռուսաստանի Դաշնության V գումարման Պետական դումայի նախագահի տեղակալ։ Միասնական Ռուսաստան կուսակցության գլխավոր խորհրդի նախագահության քարտուղարը (2011 թվականի սեպտեմբերի 23-ին կուսակցության համագումարի որոշմամբ հեռացվեց նախագահությունից)։
2010 թվականի հոկտեմբերի 21-ին նշանակվել է Ռուսաստանի Դաշնության կառավարության աշխատակազմի ղեկավար՝ կառավարության նախագահի տեղակալ Սերգեյ Սոբյանինի պաշտոնից ազատվելուց հետո՝ Մոսկվայի քաղաքապետի պաշտոնում նրա հաստատվելու կապակցությամբ։
2012 թվականի նախագահական ընտրություններին մասնակցել է Վ. Պուտինի ընտրարշավին։
Պետական դումայի նախագահ
2016 թվականի հոկտեմբերի 5-ին ընտրվել է VII գումարման Պետական դումայի նախագահ, առաջին նիստում՝ ստանալով 450 ձայնից 404-ը ։
2016 թվականի հոկտեմբերին քաղաքական տեխնոլոգիաների կենտրոնի վարկանիշով ընդգրկվել է Ռուսաստանի ամենաազդեցիկ քաղաքական գործիչների եռյակում (Պուտինից և Մեդվեդևից հետո) ։ Ռանչիգս փորձագիտական-վերլուծական կենտրոնի կողմից անցկացված հարցման տվյալներով՝ Վյաչեսլավ Վոլոդինի ճանաչելիության մակարդակը բավականին բարձր մակարդակի վրա է։ Հարցվածների 83 %-ը գիտի, որ նա զբաղեցնում Է Պետդումայի նախագահի պաշտոնը ։ Բացի այդ, ՌԴ Պետական դումայի նախագահի պաշտոնում Վոլոդինի գործունեությունը դրական կամ չեզոք է գնահատում ռուսաստանցիների 78  %-ը ։
2016 թվականի նոյեմբերի 24-ին ընտրվել է Հավաքական անվտանգության պայմանագրի կազմակերպության Խորհրդարանական վեհաժողովի նախագահ ։
2016 թվականի դեկտեմբերի 26-ին ընտրվել է Բելառուսի և Ռուսաստանի Միության խորհրդարանական ժողովի նախագահ ։
2017 թվականի հունվարի 22-ին դարձել է «Միասնական Ռուսաստան» կուսակցության բարձրագույն խորհրդի բյուրոյի 19 անդամներից մեկը ։
2017 թվականին համահեղինակ է եղել ՌԴ քաղաքացիությունից զրկելու մասին օրենքի՝ հանցագործների ահաբեկչության համար, որոնք անձնագիր են ստացել ոչ ծնունդով ։
2018-ի օգոստոսի 12-ին Վյաչեսլավ Վոլոդինը Սարատովի մարզի բնակիչների հետ կենսաթոշակային բարեփոխումների թեմայով քննարկման ժամանակ հայտարարել է, որ Ռուսաստանում կենսաթոշակների ապագան կախված է երկրի բյուջեի ամբողջականությունից։ Քաղաքական գործիչը հնարավոր է համարել, որ եթե միջոցներ չձեռնարկվեն կենսաթոշակային հիմնադրամ բյուջետային միջոցների ներարկումները նվազեցնելու համար, պետական կենսաթոշակները կարող են ապագայում անհետանալ ։
Աջակցել է կենսաթոշակային բարեփոխումներին Ռուսաստանում ։
2019 թվականի մարտի 15-ին Ղրիմում կայացած հանդիսավոր հանրահավաքում Վոլոդինն առաջարկել է Ուկրաինային պարտավորեցնել փոխհատուցել Ղրիմում կորուստները՝ նրա կազմում գտնվելուց հետո ։
2019 թվականի մարտի 21-ին Ուկրաինան պատժամիջոցներ է սահմանել Պետդումայի նախագահ Վյաչեսլավ Վոլոդինի նկատմամբ ։
Տեխնոլոգիական գործընթացի նոր մշակումների և տեղական ինքնակառավարման խնդիրների մասին գրքերի հեղինակ է ։
2019 թվականի ապրիլի 5-ին Վոլոդինն առաջարկել է Պետդումային թույլ տալ ձևավորել ՌԴ կառավարությունը ։ Իր գաղափարները քաղաքական գործիչը հստակեցրել է նույն թվականի հուլիսի 17-ին Խորհրդարանական թերթում լույս տեսած Զարգացման կենդանի սահմանադրություն հոդվածում։ Հրապարակման մեջ Վոլոդինը, պնդելով Սահմանադրության հիմնարար արժեքների անփոփոխությունը, ձևակերպել Է նախարարների կաբինետի ձևավորման նոր մոդել, որի դեպքում նախագահը կառավարության կազմի վերաբերյալ իր որոշումներում կարող էր հենվել ոչ միայն վարչապետի կարծիքի, այլև պատգամավորական կորպուսի դիրքորոշման վրա ։
2014 թվականի մայիսի 12-ին Եվրամիության, ԱՄՆ-ի, Կանադայի, Ավստրալիայի և Շվեյցարիայի պատժամիջոցների տակ է հայտնվել Ուկրաինայում շարունակվող ճգնաժամի պատճառով   ։
2015 թվականի հունիսի 15-ին ընտրվել է «Գիտելիք» ընկերության դիտորդական խորհրդի նախագահ ։
2015 թվականի սեպտեմբերի 7-ից ղեկավարում է ոչ առևտրային կազմակերպության գործունեությունը կարգավորող աշխատանքային խումբը ։
2016 թվականի հուլիսի 1-ին «Նեզավիսիմայա գազետա»-ի վարկանիշի համաձայն՝ երկրի առաջատար քաղաքական գործիչների հնգյակում է ընդգրկվել չորրորդ համարով ։
Միասնական Ռուսաստան կուսակցության նախագահ Դմիտրի Մեդվեդևի նախաձեռնությամբ Վոլոդինն ընդգրկվել է Միասնական Ռուսաստան կուսակցության ցուցակում VII գումարման Պետդումայի ընտրություններում ՝ գլխավորելով Վոլգոգրադի, Պենզայի, Սարատովի և Տամբովի մարզերի տարածաշրջանային խումբը և ընտրությունների արդյունքում դարձել Պետդումայի պատգամավորо ։ Ընդ որում, Վոլոդինը 2016 թվականի մայիսի 22-ին կայացած Միասնական Ռուսաստան կուսակցության փրայմերիզի մասնակից չի եղել։ Վոլոդինի առաջադրումը Մեդվեդևը բացատրել է փորձառու քաղաքական մարտիկի կարգավիճակով ։
2016 թվականի սեպտեմբերի 23-ին Պետդումայի 7-րդ գումարման կուսակցությունների առաջնորդների հետ հանդիպման ժամանակ Վլադիմիր Պուտինը Վոլոդինին առաջադրել Էր ՌԴ Պետդումայի նախագահի պաշտոնում (իրադարձությունների նման զարգացման մասին ԶԼՄ-ները հայտնել էին դեռ օգոստոսին )։ Այդ առաջադրումից հետո մի շարք ռուս և արևմտյան քաղաքագետներ կանխատեսում էին, որ Վոլոդինը 2018 կամ 22024 թվականներին կարող է հավակնել Ռուսաստանի նախագահի պաշտոնին    ։ Առաջին անգամ Վոլոդինի նախագահական հավակնությունների մասին մամուլում հիշատակել է 2015 թվականի վերջին հոգևորական Վսևոլոդ Չապլինը՝ մեկնաբանելով Ռուսաստանի մի շարք քաղաքական գործիչների անձնական կյանքի մասին Իզվեստիայում հրապարակված հոդվածը ։ Պուտինն ինքը Վոլոդինի՝ որպես նախագահի հնարավոր իրավահաջորդի քննարկման համատեքստում 2017 թվականի ապրիլի 20-ին ընդգծել է, որ ժառանգորդին կարող է որոշել միայն ժողովուրդը ։
2016 թվականի սեպտեմբերի 25-ին Միասնական Ռուսաստան կուսակցության բարձրագույն խորհրդի և Գլխավոր խորհրդի նիստում, ՌԴ նախագահ Վ. Վ. Պուտինի ներկայացմամբ, հաստատվել է Միասնական Ռուսաստան կուսակցության կողմից VII գումարման Պետական դումայի նախագահի պաշտոնում ։
Օրինաստեղծ գործունեություն
1999-ից մինչև 2019 թվականը Պետական դումայի պատգամավոր III, IV, V և VII գումարումների լիազորությունների կատարման ընթացքում դարձել է դաշնային օրենքների նախագծերի 138 օրենսդրական նախաձեռնությունների և ուղղումների համահեղինակ ։
Սեփականություն և եկամուտներ
2007 թվականին Վոլոդինը հայտարարագրել է եկամուտները 3,16 մլն ռուբլի, 2009 թվականին՝ 359,9 մլն ռուբլի։ Վոլոդինին պատկանում էր ժ.Կ. ՍՊԸ-ի 7,57% բաժնեմասը, որը վերահսկում էր Սարատովսկին, Մոսկվայի և Նովոսիբիրսկի ժիրկոմբինատները։ Վոլոդինը Վեդոմոստի թերթին պատմել է, որ ձեռնարկություններում բաժնետոմսերը ևւ բաժնեմասերը նա վաճառել է 2007 թվականին, նրանց համար գումարը պայմանագրի պայմաններով ստացվել է 2009 թվականին Վոլոդինից 74 մ² մակերեսով բնակարան, 83 հարյուր հողատարածք և մեկ մեքենայական տեղ ։
2013 թվականի նոյեմբերին Forbes ամսագիրը, BBC-ի ռուսական ծառայությունը և մի շարք այլ ԶԼՄ-ներ հաղորդել են Ալեքսեյ Նավալի բլոգում կոռուպցիայի դեմ պայքարի հիմնադրամի հետաքննության արդյունքների հրապարակման մասին, որոնց համաձայն՝ Վոլոդինն ունի Սոսնի ամառանոցային կոոպերատիվում չհայտարարագրված տեղամաս, Մոսկվայի մարզի Իստրինսկի շրջանի Լեշկովո գյուղից ոչ հեռու։ Նավալնիի և ՌԲԿ-ի հրապարակումներում ներկայացված են տեղամասի լուսանկարներ, որտեղ երևում են ռուսական կալվածքի, պատկերասրահի, լճակի, բաղնիքի համալիրի և ուղղաթիռային հարթակի ոճով տները   ։
Բարեգործական գործունեություն
2014 և 2015 թվականներին Վոլոդինը ամեն տարի 40 մլն ռուբլի է փոխանցել բարեգործության համար ։ ՌԴ նախագահի աշխատակազմի ղեկավարի տեղակալից օգնություն է ստացել ընդհանուր առմամբ 8 բարեգործական հիմնադրամ, որոնց թվում են Նվիրիր կյանք, Արդար օգնություն, Հավատք։ Բացի այդ, միջոցների մի մասը ուղղված է Սարատովի մարզի Վոլոդինի մանկատներին և ինտերնատներին ։
2016 թվականին իր եկամուտների զգալի մասը Վյաչեսլավ Վոլոդինն ավանդաբար ուղղել է բարեգործության՝ ավելի քան 31 մլն ռուբլի անձնական միջոցների, որոնց ստացողները դարձել են 21 ոչ առևտրային կազմակերպություն, բարեգործական հիմնադրամ, սոցիալական հաստատություն վեց տարածաշրջաններից։ Նրանց թվում են Չուլպան Խամատովայի Նվիրիր կյանք բարեգործական հիմնադրամը և Արդար օգնություն հասարակական կազմակերպությունը, որի հիմնադիրն Է Ելիզավետա Գլինկան (Դոկտոր Լիզա), ծանր հիվանդ երեխաների փրկության Կյանքի գիծ հիմնադրամը, Սանկտ Պետերբուրգի կազմակերպությունները, որոնք օգնում են հաշմանդամ երեխաներին՝ «ГАООРДИ» և «Հեռանկարներ»։ Սարատովի մարզում Վոլոդինն անձնական միջոցների հաշվին աջակցել է երեք մանկատներին (այժմ դրանք կոչվում են երեխաների հոգեբանամանկավարժական և բժշկասոցիալական ուղեկցման կենտրոններ), հինգ մունիցիպալ թանգարաններին՝ Լև Կասիլին, Պետրովա-Վոդկինին, Վասիլի Չապաևին, ինչպես նաև Վոլսկի և Բալաշովի երկրագիտական թանգարաններին։ Օգնության մեկ այլ ուղղություն է Սարատովի մարզի տաղանդավոր երեխաների աջակցությունը, Վոլսկից, Երշովից և Խվալինսկից մանկական ստեղծագործական կոլեկտիվներին ։
2017 թվականի արդյունքներով Վյաչեսլավ Վոլոդինը 25, 5 մլն ռուբլի է տրամադրել բարեգործությանը (2016-31 մլն, 2018-38,9 մլն ռուբլի), որոնք կազմել են անցած տարվա ընթացքում նրա եկամուտների կեսը։ Օգնություն են ստացել Նվիրիր կյանք օնկոհեմատոլոգիական և այլ ծանր հիվանդություններով երեխաների օգնության բարեգործական հիմնադրամը (Չուլպան Խամատովայի հիմնադրամ) և Սարատովի Տեատրալիկա մանկական թատրոն-ստուդիան։ Բացի այդ, այդ միջոցների մի մասը Վոլոդինի կողմից ուղղվել է Սմոլենսկի մարզի անապահով ընտանիքների շնորհալի երեխաների համար դպրոցի կառուցմանը և Սարատով քաղաքի Ելշանկա ավանում բարաքներից 226 ընտանիքների վերաբնակեցման համար բնակելի տան կառուցմանը ։
2018 թվականի արդյունքներով Վյաչեսլավ Վոլոդինն իր եկամուտների կեսը ուղղել է բարեգործությանը ։ Նվիրատվությունների ընդհանուր գումարը կազմել է 38,85 մլն ռուբլի։ 22 մլն ռուբլի ուղղվել է Սմոլենսկի մարզի Մոլգինո գյուղի անապահով, ոչ լրիվ ընտանիքների ևորբ երեխաների համար Ֆենիքս դպրոցի կառուցմանը, ինչպես նաև ձմեռային և ամառային դպրոցական համազգեստների, սպորտային հագուստի և դասագրքերի ձեռքբերմանը։ Եվս 5 մլն ռուբլի Վյաչեսլավ Վոլոդինը ուղարկել է Սարատովի քաղաքի Ելշանկա ավանում բազմաբնակարան բնակելի տան շինարարության ավարտի։ 2,5-ական միլիոն ռուբլի Վյաչեսլավ Վոլոդինը նվիրաբերել է բարեգործական հիմնադրամին։ Էլիզաբեթ Գլինկայի Դոկտոր Լիզա և Դոկտոր Լիզայի արդար օգնությունը միջազգային բարեգործական հասարակական կազմակերպության կողմից։ Բացի այդ, Վյաչեսլավ Վոլոդինը 4,25 մլն ռուբլի է փոխանցել գյուղեր ճանապարհների և Ռուս Ուղղափառ եկեղեցու վանքերին օգնելու համար ։
Վանքի տեղում եղել է Սերգիևսկի տաճարը, որը ավերվել է խորհրդային իշխանության օրոք. այնտեղ 1894 թվականին ծառայել է Հովհաննես Կրոնշտադտսկին, որը ճամփորդել է Վոլգա քաղաքով։ Այս տաճարի կտիտորը Վոլոդինի նախապապն էր, Արիստարխ Իվանովիչ Սաֆրոնովը, Առաջին համաշխարհային պատերազմի մասնակիցը, որը ապրում էր Վորոնցով-Դաշկովների նախկին կալվածքում և զբաղվում էր խորհրդային իշխանության օրոք գյուղացիական աշխատանքով։ Նա ձերբակալվել և գնդակահարվել է 1937 թվականին՝ 67 տարեկան հասակում ։
Նոր եկեղեցու հիմքը դրվել է 2002 թվականին տեղի բնակիչների նախաձեռնությամբ, սակայն փաստացի տաճարի համալիրի շինարարությունը սկսվել է 2006 թվականին Վյաչեսլավ Վոլոդինի խնամքի ներքո ։
1999 թվականին Վոլոդինի ակտիվ մասնակցությամբ վերականգնվեց Սարատովի մարզի Վոլսկի շրջանի Բելոգորնոյե գյուղում գտնվող Պոկրովյան տաճարը՝ 1920-ական թվականների վերջին փակ, իսկ հետո հրդեհից ոչնչացված փայտե տաճարի տեղում ։
Վոլոդինի երկու բարեկամները, որոնք ծառայել են հին տաճարում՝ հոգևորական Յակով Լոգինովը (Վոլոդինի նախապապը մայրական գծով) և սարկավագ Ֆիլիպ Լետովը զոհվել են ստալինյան տարիներին ։
Երրորդության տաճարի կառուցումը Վոլսկ քաղաքում, որը մարզում Նոր կառուցված տաճարներից ամենամեծն է, նույնպես հնարավոր է դարձել Վյաչեսլավ Վոլոդինի կազմակերպչական աջակցության շնորհիվ ։
Վյաչեսլավ Վոլոդինի օգնության շնորհիվ ամբողջությամբ վերանորոգվել է նաև Սարատովի մարզի Մոնաստիրսկի Պուգաչևսկի շրջանի Նիկոլսկի վանքը ։
Արտաքին հղումներ
Կատեգորիա:Սահմանադրական իրավունքի մասնագետներ Կատեգորիա:«Միասնական Ռուսաստան» կուսակցության անդամներ Կատեգորիա:ԽՄԿԿ անդամներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Մոսկվայի պետական համալսարանի դասախոսներ Կատեգորիա:Տեխնիկական գիտությունների թեկնածուներ Կատեգորիա:Իրավաբանական գիտությունների դոկտորներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Մանկավարժական տեխնոլոգիաներ
Տեխնոլոգիան հունարեն բառ է, որ նշանակում է գիտություն արվեստի և վարպետության մասին։
Մանկավարժական տեխնոլոգիան դասավանդողի գործողությունների հաջորդական համակարգն է, որի նպատակը մանկավարժական այս կամ այն խնդրի լուծումն է կամ էլ, որպես նախօրոք պլանավորված, համակարգված և հաջորդական գործընթացի վերարտադրություն և իրականացում։
«Մանկավարժական տեխնոլոգիա» հասկացությունը ուսուցման և դաստիարակության ոլորտում կիրառվող աշխատանքի ձևերի ամբողջությունն է։
Մանկավարժական տեխնոլոգիաների ձևեր
Մանկավարժական տեխնոլոգիաներն ունեն դրսևորման երկու ձև․ մի դեպքում դրանք բխում են տեսությունից, մյուս դեպքում ՝ սկիզբ են առնում պրակտիկայից։ Ուսուցման տեխնոլոգիաների հաջորդականություն է մշակել չեխ մանկավարժ-հումանիստ Յան Ամոս Կոմենսկին։
Մանկավարժական տեխնոլոգիները բնութագրվում են մի շարք հատկանիշներով․ Անհրաժեշտ է տարբերել մանկավարժական տեխնոլոգիաները ուսուցման մեթոդիկայից։
Մանկավարժության տեխնոլոգիաները կարողանում են ուսուցման և դաստիարակության գործընթացը վերարտադրել, խաղարկել և դրա հետ միասին երաշխավորել ուսումնադաստիարակչական աշխատանքների կամ մանկավարժական խնդիրների լուծման բարձր որակ։ Ժամանակակից դիդակտիկայում կան տարաբնույթ տեխնոլոգիաներ, քանի որ յուրաքանչյուր հեղինակ և դասավանդող մանկավարժական գործընթացի մեջ ներմուծում է ինչ-որ նոր և անհատական գիծ։ Սակայն բազմաթիվ նմանություններից և ընդհանուր հատկանիշներից ելնելով ՝ առանձնացնում են տեխնոլոգիաների հետևյալ տեսակները․
Մանկավարժական տեխնոլոգիաները դասակարվում են նաև ըստ գերակշռող հատկանիշ ունեցող նպատակների և գերխնդիրների, ըստ ուսուցման կազմակերպման գործադրվող ձևի, ըստ գերակշռող մեթոդների, որոնք առավել շատ են գործածվում։
Յուրաքանչյուր տեխնոլոգիայի կիրառման դեպքում պետք է հետևել․
Գրականություն
Կատեգորիա:Մանկավարժական տեխնոլոգիաներ
Ասպետ կամավորական ջոկատ
Ասպետ կամավորական ջոկատ, կազմավորվել է 1989 թվականին, Երևանում՝ 1988 թվականին հիմնադրված «Ասպետ» լեռնագնացների դպրոցի հիմքի վրա։ Մարտական գործողություններին մասնակցելուց բացի, ջոկատում պատրաստվել են զինդաստիարակներ, որոնք հետագայում համալրել են կամավորական ջոկատները։ 1992 թվականի վերջին «Ասպետն» ինքնալուծարվել է։ Ազատամարտիկների մի խումբ ընդգրկվել է «Նիկոլ Դուման» ջոկատում, մյուսները ծառայության են անցել ՀՀ ԶՈՒ-ում։ Ջոկատը մասնակցել է ՀՀ Նոյեմբերյանի, Տավուշի (Մոսեսգեղ, Չինարի), Գորիսի (Կոռնիձոր, Խնձորեսկ, Շուռնուխ), Կապանի, Արարատի (Երասխ) և Արցախի Հանրապետության Մարտակերտի (Հաթերք, Մոխրաթաղ. Սարսանգի ջրամբար), Քաշաթաղիի, Կուբաթլուի շրջանների ինքնապաշտպանական և ազատագրական մարտերին։ Փոքր խմբերով հետախուզական առաջադրանքներ է կատարել Հատուկ նշանակության խմբի և «Ազգային լեգեոնի» հետ։ Հրամանատարներ՝ Լ. Խաչատրյան, Ա. Մելքումյան։ Ջոկատից զոհվել է 9 ազատամարտիկ։
Կատեգորիա:Արցախյան պատերազմի հայկական ջոկատներ
Էնդորի կախարդուհին
Էնդորի կախարդուհի (եբրայերեն-אֵשֶׁת בַּעֲלַת אוֹב בְּעֵין דּוֹר, հին հունարեն-Αενδωρ ἐγγαστρίμαθος, լատիներեն Endor pythonem), Հին Կտակարանի կերպար, կախարդ Էնդորից (Էյն-Դոր), որը, վճռական ճակատամարտի նախօրեին, Սաուլ արքայի խնդրանքով կանչել է հանգուցյալ մարգարե Սամուելի հոգուն ճակատագիրը կանխագուշակելու համար։
Աստվածաշնչյան պատմություն
Էնդորի կախարդի մասին պատմությունը պարունակում է Թագավորության առաջին գրքի մեջ (գլուխ 28) ։ Այնտեղ պատմվում է այն մասին, թե ինչպես է մարգարե Սամուիլի մահից հետո փղշտացիների զորքը հավաքվում Իսրայելի դեմ պայքարի համար ՛՛և ճամբար դրեցին Սանոմում՛ ՛՛: Իսրայելի արքա Սաուլը հավաքեց ՛՛ Իսրայելի ժողովրդին՛՛ և իր ճամբարը դրեց Գելվում (Գիլբոա)։ Փղշտացիների զորքից վախեցած՝ նա փորձում էր հարցնել Աստծուն ճակատամարտի արդյունքի մասին, ՛՛բայց Աստված չէր պատասխանում նրան ոչ երազի մեջ, ոչ ուրիմների միջոցով, ոչ էլ մարգարեի միջոցով ՛՛: Այդ ժամանակ նա հրամայեց ծառաներին- ՛՛ Ինձ համար մի կախարդ կին գտեք, ես կգնամ նրա մոտ և կհարցնեմ նրան ՛՛: Թագավորի հրամանը կատարելը շատ բարդ էր, քանի որ Աստվածաշնչում ասվում է, որ Սաուլը Սամուիլի մահից հետո բոլոր կախարդներին և գուշակներին աքսորել էր իր երկրից։ Այնուամենայնիվ, ծառաները գտան մի կախարդ կնոջ ճամբարի մոտակա Էնդոր գյուղում, և Սաուլը, փոխելով թագավորական հագուստը հասարակ հագուստով, վերցրեց իր հետ 2 ծառայի և գիշերով գնաց նրա մոտ։
<blockquote class="ts-Начало_цитаты-quote"> Եվ ասաց նրան Սաուլը. -Խնդրում եմ ձեզ, դիմեք ինձ և ցույց տվեք նրան ում մասին կպատմեմ ձեզ։ Կինը պատասխանեց. «Դու գիտես, թե ինչ արեց Սաուլ, ինչպես մոգերին ու գուշակներին արտաքսեցի երկրից։ Ինչո՞ւ ես իմ հոգու համար ցանց գցում, որ ինձ կործանես։ Եվ Սաուլըը երդվեց նրան Տիրոջով և ասաց.- դուք այս հարցում դժվարության չեք հանդիպի։ Հետո կինը հարցրեց.- ո՞ւմ եմ կանչելու։ Նա պատասխանեց. «Ինձ Սամուիլին բեր»։ Կինը տեսավ Սամուիլին և բարձր աղաղակեց. Կինը դարձավ դեպի Սաուլըն ու ասաց. «Ինչո՞ւ ինձ խաբեցիր»։ դու Սաուլն ես։ Թագավորն ասաց նրան.- ինչ ես դու տեսնում? Եվ կինը պատասխանեց. «Ես տեսնում եմ, ասես, մի ​​աստված դուրս է գալիս երկրից»։ Ինչպիսի՞ն է նա։ [Սաուլը] հարցրեց նրան. Նա ասաց.- մի տարեց մարդ դուրս է գալիս երկրից՝ երկար շորեր հագած։ Այն ժամանակ Սաուլը իմացավ, որ դա Սամուիլն է, երեսնիվայր ընկավ գետնին ու խոնարհվեց։<div class="ts-Конец_цитаты-source"> Սաուլը հարցրեց Սամուիլի նրա մասին, թե ինչպես վարվի պատերազմում փղշտացիների զորքի հետ, և պատասծան ստացավ. ՛՛Ինչու՞ ես ինձ հարցնում, երբ Աստված հեռացավ քեզանից և դարձավ քո թշնամին։ Աստված անում է այն, ինչ իմ միջոցով ասել է. քո ձեռքից վերցնում է գահը և տալիս է քո մերձավոր Դավիթին՛՛: Հետո Սամուլիը սկսեց գուշակել. ՛՛ Վաղը դու և քո որդիները ինձ հետ կլինեք՛՛ : Սաուլը վախեցավ և ընկավ գետնին։ Կախարդը մոտեցավ նրան, հաց առաջարկեց, և համոզելուց հետո թագավորը համաձայնեց ուտել։ Իսկ կինը նրա համար մի հորթ մորթեց ու հաց թխեց։ Ուտելուց հետո Սաուլը հեռացավ։
Հաջորդ օրը կռվի ժամանակ Սաուլի որդիները՝ Իոնաֆանը, Ամինադավը և Մալխիսուան սպանվեցին, իսկ թագավորը ինքնասպան եղավ։ Տարեգրության առաջին գիրքը տեղեկացնում է. ՛՛Սաուլը մահացավ իր անօրինականության համար, որ թույլ տվեց Աստծո առջև, և նրա համար, որ չհետեվեց Աստծո խոսքին և կախարդի մոտ գնաց՛՛:
Ուշ լեգենդներ
Անտիկ և միջնադարյան աղբյուրները Սաուլի և կախարդուհու պատմությունում ավելացնում են մի քանի դետալներ ևս։ Այսպես, Սաուլը ուներ երկու զորավար՝ Ավենիրը և Ամասայը։ Աստվածաշնչում Ավենիրը համարվում էր Նիրայի որդին, Սաուլի հորեղբայրը հայրական կողմից, իսկ մեկ այլ լեգենդի համաձայն Ավենիրի մայրը հենց այն կախարդուհին էր ում մոտ նա բերել էր թագավորին։ Այս ձևով, լեգենդները Սաուլին և Էնդորի կախարդուհուն վերագրում են բարեկամական հարաբերություններ։ Այս կապը, հետևաբար, կնոջ ազնվական ծագումն է, և դա էր պատճառը, թե ինչու էր նա մնացել երկրում, երբ Սաուլը բոլոր կախարդներին արտաքսել էր երկրից։<blockquote class="ts-Начало_цитаты-quote"> Սաուլը ոչնչացրեց բոլոր կախարդներին, գուշակներին և այլոց, իսկ այս կինը հզոր և իմաստուն էր, և նա ուսումնասիրում էր այս արվեստը միայն նրա համար, որպեսզի իմանա, թե ինչպիսի մեթոդներով են այդ կախարդները աշխատում, բայց ոչ նրա համար, որպեսզի գործնականում կիրառի։ Սաուլը դժվար պահին գտավ շատ սայթաքուն ճանապարհ, քանի որ նա թագավոր էր և գիտեր՝ ինչպես մի փոքր շեղվել այդ արգելքից ։ Պսեվդո-Ֆիլոնը Էնդորի կախարդուհուն անվանում է Սեդեկլա, և ասում, որ նա 40 տարի իր կախարդանքով իսրայելցիներին մոլորեցրել էր։ Ծեր կինը սկսեց գուշակությունը Բայց հանկարծ նա դանդաղեցրեց,
Ինչ ես դու տեսնում?" - «Ես հեռվից տեսնում եմ Աստվածներ, որոնք դուրս են եկել երկրից»։  Լև Մեյ, ՛՛Էնդորի կախարդը՛՛ 1850-ականներ Երբ կախարդուհին Սաուլի մեջ չտեսավ թագավորի, նա զղջալով ասաց․ " Հիմա ես հաստատ գիտեմ, որ իմ գեղեցկությունը թառամել է, և փառքի տիրապետությունը ոչ ոք չի հիշում"․ Միդրաշները հայտնում են, որ կախարդուհին կատարել է իր սովորական ծեսը․ վառել է խունկը, կարդացել է կախարդական բառերը, որից հետո հայտնվել է Սամուիլը։<blockquote class="ts-Начало_цитаты-quote"> Սովորաբար ոգին, որին կախարդը կանչում էր ոչ մաքուր ուժերի օգնությամբ, հայտնվում էին գլխիվայր շրջված, քանի որ աշխարհ էին գալիս այնպես, որ հակասում էին սուրբ Աստվածային արարչությանը։ Բայց թագավորի դիմաց ուրվականը հայտնվեց նորմալ դիրքով։
Ոգու անսովոր հայտնվելը օգնեց կախարդուհուն հասկանալ, որ նրա մոտ եկել է հենց Աստծո օծյալը։ Վաիկրա Ռաբբան իր միդրաշում աստվածաշնչյան տեքստից հետևություն է անում․ "բոլոր ոգիները, բացի նրանցից, որոնց կանչում են թագավորի հրամանով, հայտնվում են գլխիվայր" և այդ պատճառով կախարդուհին միանգամից հասկացավ, որ նրա մոտ թագավոր Սաուլն է եկել։
Ինչպես և ուրիշ դեպքերում, կախարդը կարող էր տեսնել Սամուիլի ոգին, բայց չէր լսում նրան, իսկ Սաուլը լսում էր, բայց չէր տեսնում։ Մնացած ներկաները ոչինչ չէին տեսնում և չէին լսում։ Նաև ավելացնում են, որ կախարդուհին շատ վախեցավ, երբ տեսավ, որ Սամուիլը եկել էր ուրիշ ոգիների հետ, բայց թվում էր, էե Սամուիլը մենակ չի եկել, քանի որ որոշել էր, որ եկել է Սարսափելի դատի օրը։ Այդ պատճառով նա խնդրել էր Մովսես ի ոգուն իր հետ բարձրանալ և հաստատել, որ Սամուիլը խիստ կատարել է Մովսեսի բոլոր օրենքները։ Մովսեսի հետևից եկել էին նաև ուրիշ բարեպաշտ ոգիներ, և այդ պատճառով էլ ոգիների մեծ ամբոխ էր հայտնվել։
Մել ուրիշ աղբյուրներում ասվում է, որ Սաուլը հարցնում է կախարդուհուն, թե ինչ տեսք ունի ոգին, ում նա միայն լսում էր։ Կախարդուհին պատասխանում է․ "Ոգին չունի մարդկային տեսք։ Նա փաթաթված է սպիտակ հագուստով, և նրան առաջնորդում են երկու հրեշտակներ"։ Պատմությունը ավելացնում է, որ նա կարողացավ կանչել Սամուիլի ոգին միայն այն պատճառով, որ նա մահացել էր մի քանի ամիս առաջ (մահվան առաջին տարում բարեպաշտ հանգուցյալի մարմինը գերեզմանում դեռ քայքայված չէ), և դրա համար, այդ տարվա ընթացքում ոգին կարող է իջնել և նորից բարձրանալ երկինք։ Միայն, երբ մարմինը քայքայվի, ոգին նույնպես վերջնական կանհետանա և կբարձրանա երկինք։
Հովսեփոս Փլավիոսը կանգ առնելով այս պատմության վրա, կախարդուհուն անվանում է ՛՛գուշակ և հանգուցյալների հոգիները կանչող ՛՛. Նա գրում է, որ Սամուիլը Սաուլին ասաց. ՛՛Դավիդը պետք է թագավորի, և նա էլ բարեհաջող կավարտի պատերազմը։ Իսկ դու կկորցնես և՛ կյանքդ, և՛ թագավորությունդ՛՛ : Դրանից հետո Սաուլը ընկավ և կորցրեց գիտակցությունը- կամ ցավից, կամ էլ հյուծվածությունից։ Հովսեփոս Փլավիոսը կախարդուհուն գովաբանում է նրա համար, որ նա չմեղադրեց թագավորին նրա համար, որ նա արգելեց իրեն զբաղվել գուշակությամբ։ Գրողը ընդգծում է կախարդուհու բարի բնավորությունը. նա կոտրված թագավորի հետ կիսվեց այն մի փոքր սնունդով, որը մնացել էր, և նրան ուշքի բերեց, իմանալով, որ շնորհակալություն չի ստանալու, քանի որ վաղը նա մահանալու է։
Զբաղմունք
Աստվածաշնչյան պատմության մեջ կախարդուհու անունը չի հիշատակվում, իսկ զբաղվածությամբ անվանվում է եբր. אֵשֶׁת בַּעֲלַת אוֹב (՛՛կին, որը կանչում է մահացածներին՛՛): Թագավորությունների Գրքի տարբեր թարգմանություններով այս արտահայտությունը տարբեր ձև է մեկնաբանվում։
[[Պատկեր:1820_Saul_Witch_Endor_byWashingtonAllston_FiveCollegeMuseums.jpg|ձախից|մինի|300x300փքս| Սաուլը և Էնդորի կախարդը(Վաշինգտոն Օլստոն, 1820թ.)
]] Պատմությունից հետևում է, որ կախարդուհին կանչում է մահացածի ոգին, այսինքն եղել էր նեկրոման։ Բայց, այդ ոգին միայն նրան էր երևում, այդ պատճառով, նա նկարագրում է Սաուլին ոգու արտաքին տեսքը, և այդ նկարագրության միջոցով թագավորը նրա մեջ տեսնում է մարգարե Սամուիլին։ Երկխոսությունը, հավանաբար, տեղի էր ունենում որովայնախոսության միջոցով, այսինքն Սաուլի պատասխանը տրվում էր կախարդուհու միջոցով։
Կախարդի կատարած գործողությունների մասին Աստվածաշունչը ոչինչ չի տեղեկացնում։ Միայն հայտնի է կեդանու ոսկորի մասին, որը օգտագործվում էր Հին Իսրայելում, որը անվանովում էր ՛՛Շոել Իդոնի՛՛: Այն դնում էին կախարդի բերանի մեջ և ստիպում էին ձայն հանել։ Ռամբամը գրոմ է, որ մահացածներին կանչողները օգտագործում էին միրտի փայտից գավազան, այրում էին խունկը, կարդում էին բառեևը և հետո հյուրը կարծես թե լսում էր իր հաևցի պատասխանները, որոնք հնչում էին հողի տակից, որը ՛՛ընկալվում է հիմնականում մտքով, ոչ թե լսողությամբ՛՛: Դրա հետ մեկտող, տեղեկացնում են սովորական օգնականներ պահելու մասին, որը թաքնված տեղից հարցերին պատասխանում է ցածր ձայնով, ձևացնելով, որ շփվում են հոգու հետ։ Ավելի մեծ ազդեցություն թոնելու համար օգտագործում էին գանգ օնիկսից կամ ապակուց, և նաև հենց սեանս տեղի էր ունենում դագաղի վրա։
Հրեական օրենք
Ոգիներին խորհրդով դիմելը հնում կրոնական սովորույթ էր հանդիսանում, որի համար սովորաբար պատասխան էին տալիս ոչ բարձր խավի կանայք։ Իսրայելի կրոնը մարգարեների ժամանակ խիստ արգելում էր այս սովորույթը, այդպես արեց նաև օրենսդրություննում, որը հիմնված էր պատվիրաների մեկնաբանության վրա։